15. ΝΟΜΟΘΕΤ. ΔΙΑΤΑΓΜΑ υπ’ αριθ. 656 της 29 Απρ./4 Μαΐου 1948. Περί κυρώσεως του από 7 Δεκ. 1947 Ν.Δ/τος περί τροποποιήσεως και συμπληρώσεως των περί φορολογίας των κληρονομιών, δωρεών, προικών και κερδών εκ λαχείων νόμων. Καταργήθηκε από το άρθρ. 123 Ν.Δ. 118/1973, (κατωτ. αριθ. 29), εκτός από το άρθρ. 25 που αφορά κληρονομίες των Ισραηλιτών των Ελλήνων, απολεσθέντων στη διάρκεια του πολέμου, το οποίο διατηρήθηκε σε ισχύ από το άρθρ. 124 του ίδιου Ν.Δ/τος. Άρθρ.25.-«1.Αι κατά το μόνον άρθρον του Α.Ν. 846/1946 κληρονομίαι των Ισραηλιτών Ελλήνων υπηκόων, των απολεσθέντων κατά την διάρκειαν του πολέμου, συνεπεία των φυλετικών διωγμών εκ μέρους του εχθρού και μη καταλιπόντων κληρονόμους, αι περιερχόμεναι εις το κατά τας διατάξεις του ανωτέρω Α.Ν. Νομικόν Πρόσωπον, υπόκεινται εις ειδικόν φόρον οριζόμενον εις 25% επί της κατά  Σελ. 224(β) Τεύχος 738-Σελ. 38 την 31ην Δεκ. 1946 καθαράς αξίας των περιουσιών τούτων. Ο φόρος ούτος βαρύνει το Νομικόν Πρόσωπον και καταβάλλεται βάσει δηλώσεώς του, προς τον αρμόδιον Οικονομικόν Έφορον. Ο βαρύνων το Νομικόν Πρόσωπον φόρος δεν προσαυξάνεται με ποσοστά του υπέρ τρίτων (Δήμων, οδοποιΐας κλπ.). Ως καθαρά αξία της περιερχομένης εις το ως άνω Νομικόν Πρόσωπο περιουσίας ταύτης λογίζεται η μετ’ αφαίρεσιν των κατά τας διατάξεις του Νόμ. 1641 χρεών εκάστης κληρονομίας και των μέχρι της 31 Δεκ. 1946, προσηκόντως αποδεικνυομένων δαπανών διαχειρίσεως αυτής». Η παρ. 1 αντικατεστάθη ως άνω δια του άρθρου μόνου παρ. 1 Α.Ν. 924/1949. 2.«Εν περιπτώσει εμφανίσεως κληρονόμων μετά την εις το ανωτέρω Νομικόν Πρόσωπον περιέλευσιν της κληρονομίας, υπολογίζεται εν τω προσώπω των εμφανισθησομένων κληρονόμων ο κατά τας διατάξεις του Νόμ. 1641 φόρος α΄)βάσει της συγγενικής τούτων σχέσεως προς τον κληρονομηθέντα, β)βάσει των φορολογικών συντελεστών των ισχυόντων κατά τον χρόνον καθ’ ον, ανγνωρισθέντος του δικαιώματός των, εδημιουργήθη δια το Νομικόν Πρόσωπον υποχρέωσις αποδόσεως αυτοίς της κληρονομίας και γ’)βάσει της κατά τον τελευταίον τούτον χρόνον καθαράς αξίας της περιουσίας». Το πρώτον εδάφιον της παρ. 2 αντικατεστάθη ως άνω υπό του άρθρου μόνου παρ. 2 Α.Ν. 924/1949. Ως καθαρά αξία της περιουσίας δια την περίπτωσιν ταύτην λογίζεται η απομένουσα μετ’ αφαίρεσιν των κατά τας διατάξεις του 1641 νόμου χρεών ή βαρών, επί πλέον δε και των εξόδων διαχειρίσεως μέχρι του χρόνου της κατά τ’ ανωτέρω φορολογίας της περιουσίας ταύτης εν τω προσώπω των κληρονόμων. Δια την έκπτωσιν των εξόδων της διαχειρίσεως αποφαίνεται κατ’ αποκλειστικήν αρμοδιότητα η Επιτροπή του άρθρ. 8 του Νόμ. 5420/1932 κατά την εν τω αυτώ άρθρω διαδικασίαν. Ο βαρύνων τους εμφανισθησομένους κληρονόμους φόρος υπόκειται εις τας προσαυξήσεις αυτού υπέρ τρίτων (δήμων, οδοποιΐας κλπ.). 3.«Δια την κατά την ανωτέρω παρ. 2 φορολογίαν των εμφανισθησομένων κληρονόμων, υποχρεούνται ούτοι να εγχειρίσωσι δήλωσιν εις τον αρμόδιον Οικον. Έφορον». Το πρώτον εδάφιον της παρ. 3 αντικατεστάθη ως άνω υπό του άρθρου μόνου παρ. 3 Α.Ν. 924/1949. 27.Ε.α.14-15 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία Ο καταβληθείς υπό του Νομικού Προσώπου, βάσει της κατά την παρ. 1 δηλώσεώς του κύριος φόρος, συμψηφίζεται εις το οφειλόμενον υπό των κληρονόμων ποσόν του φόρου μετά των προσαυξήσεων αυτού και των τυχόν προσθέτων λόγω εκπροθέσμου ή ανακριβείας ή παρερμηνείας ή παραλείψεως της δηλώσεώς των. Κατόπιν του τοιούτου συμψηφισμού, εάν μεν προκύπτει επί πλέον οφειλόμενος υπό των κληρονόμων φόρος, ούτος καταβάλλεται υπ’ αυτών, εάν δε προκύψη, ότι ο καταβληθείς υπό του Νομικού Προσώπου κύριος φόρος είναι μεγαλύτερος του υπό των κληρονόμων οφειλομένου, το επί πλέον καταβληθέν ποσόν επιστρέφεται επί τη αιτήσει του δικαιούχου υποβαλλομένη εντός έτους από της αποδόσεως της κληρονομίας εις τους εμφανισθησομένους κληρονόμους. 4.Το Νομικόν Πρόσωπον δικαιούται να παρακρατήση εκ της αποδοτέας εις τους εμφανισθησομένους κληρονόμους περιουσίας, τον υπό τούτου καταβληθέντα κύριον φόρον. Εν τοιαύτη περιπτώσει, εάν ο καταβληθείς υπό του Νομικού Προσώπου φόρος ούτος, είναι μείζων του υπό των κληρονόμων οφειλομένου ποσού, δικαιούχοι προς αναζήτησιν του επί πλέον καταβληθέντος είναι οι κληρονόμοι. 5.Ο λόγω εκπροθέσμου ή ανακριβείας ή παρερμηνείας ή παραλείψεως της υπό του Νομικού Προσώπου εγχειριστέας δηλώσεως, πρόσθετος φόρος, βαρύνει το Νομικόν Πρόσωπον, μη δικαιούμενον εις παρακράτησιν τούτου εκ της αποδοτέας εις τους κληρονόμους περιουσίας. 6.Δια την υπό του Νομικού Προσώπου απόδοσιν της κληρονομίας εις τους εμφανισθησομένους κληρονόμους, εφαρμόζονται τα οριζόμενα εν άρθρ. 47 του Νόμ. 1641. 7.Δια Β.Δ/τος εκδοθησομένου προτάσει του επί των Οικονομικών Υπουργού, θέλουσι κανονισθή επί των περιπτώσεων περί ων το παρόν άρθρον α)τα του περιεχομένου και τα των προθεσμιών εγχειρίσεως των δηλώσεων, β)τα του αρμοδίου Οικονομικού Εφόρου δια την αποδοχήν των δηλώσεων και την βεβαίωσιν του φόρου, γ)τα των προσθέτων φόρων λόγω εκπροθέσμου ή ανακριβείας, ή παρερμηνείας ή παραλείψεως δηλώσεως υπό των υποχρέων, δ)τα της διαδικασίας βεβαιώσεως του φόρου και τα της καταβολής αυτού εφ’ άπαξ ή εις δόσεις και ε)πάσα εν γένει λεπτομέρεια ή προθεσμία σχετιζομένη με την εφαρμογήν των διατάξεων του παρόντος άρθρου.